PATVIRTINTA

Neringos savivaldybės tarybos

2013 m. vasario 21 d.

sprendimu Nr. T1-46

**NERINGOS SAVIVALDYBĖS VAIKŲ PRIĖMIMO Į IKIMOKYKLINIO UGDYMO**

**ĮSTAIGAS TVARKOS APRAŠAS**

**I. BENDROSIOS NUOSTATOS**

1. Vaikų priėmimo į Neringos savivaldybės ikimokyklinio ugdymo įstaigų ikimokyklinio ir priešmokyklinio ugdymo grupes tvarkos aprašo (toliau – Aprašas) paskirtis – nustatyti ikimokyklinio ir priešmokyklinio amžiaus vaikų priėmimo į savivaldybės ikimokyklinio ugdymo įstaigas tvarką, užtikrinti savivaldybės teikiamų švietimo paslaugų prieinamumą, organizuoti pageidaujančių lankyti vaikų apskaitą bei savivaldybės bendruomenės informavimą apie laisvas vietas grupėse ir jų poreikį.
2. Aprašo tikslas – plėtoti ikimokyklinio ir priešmokyklinio ugdymo paslaugų prieinamumą, optimizuoti priėmimo į ikimokyklinio ir priešmokyklinio ugdymo grupes tvarką.
3. Aprašas parengtas vadovaujantis  Lietuvos Respublikos vietos savivaldos įstatymo (Žin., 2000, Nr. 91-2832, 2008, Nr. 113-4290; 2012, Nr.136-6958) 16 straipsnio 3 dalies 9 punktu, Lietuvos  Respublikos švietimo  įstatymo (Žin., 1991, Nr. 23-593; 2011, Nr. [38-1804](http://www3.lrs.lt/pls/inter/dokpaieska.showdoc_l?p_id=364295)) 29 straipsnio  1, 4, 5, 6 dalimis.
4. Aprašo nuostatomis vadovaujasi Neringos savivaldybės ikimokyklinio ugdymo įstaigos, įgyvendinančios ikimokyklinio ir priešmokyklinio ugdymo programas.
5. apraše vartojamos sąvokos atitinka Lietuvos Respublikos švietimo įstatymo bei asmens duomenų teisinės apsaugos (Žin., 1996, Nr. 63-1479; 2008, Nr. 22-804) įstatymuose vartojamas sąvokas.

**II. PRIĖMIMAS UGDYTIS**

1. Pradėti ugdytis pagal ikimokyklinio ugdymo programą priimamas 1–5 (6) metų vaikas.
2. Pradėti ugdytis pagal priešmokyklinio ugdymo programą priimamas vaikas, kuriam tais kalendoriniais metais sueina 6 metai. Priešmokyklinis ugdymas anksčiau gali būti teikiamas tėvų (globėjų, rūpintojų) (toliau – tėvai) prašymu, ir jeigu vaikas yra pakankamai tokiam ugdymui subrendęs, bet ne anksčiau, negu jam sueis 5 metai.
3. Pirmenybė, priimant į laisvas vietas, teikiama vaikui:
   1. iš šeimos, priskiriamos socialiai remtinų šeimų grupei;
   2. iš šeimos, kurioje vienas iš tėvų yra neįgalus;
   3. iš mokinių ar universiteto, kolegijų studentų, besimokančių dieniniuose skyriuose, šeimos;
   4. kurio brolis ar sesuo jau lanko tą įstaigą.
4. Vienas iš tėvų prašymą dėl vaiko priėmimo pateikia ikimokyklinio ugdymo įstaigos direktoriui.
5. Prašyme nurodoma:
   1. vaiko vardas, pavardė, asmens kodas (gimimo metai), faktinė ir deklaruota gyvenamoji vieta (adresas), kontaktiniai telefonai;
   2. pageidaujama lankyti vaikų amžiaus grupė, priėmimo laikas;
   3. kitos pageidaujamos (papildomai teikiamos) paslaugos ir pan.
6. prašymai registruojami Lietuvos Respublikosšvietimo ir mokslo ministro nustatyto pavyzdžio registracijos žurnale.
7. Priimant vaiką, tėvai pateikia:
   1. vaiko gimimo liudijimo kopiją;
   2. vaiko sveikatos būklės pažymėjimą,
   3. Pedagoginės psichologinės tarnybos ar gydytojo specialisto vaiko sveikatos būklės įvertinimo pažymą, jei vaikas turi specialiųjų poreikių;
   4. dokumentus (jų kopijas), patvirtinančius priėmimo prioritetą.
8. Priėmimo sąlygos:
   1. savivaldybės teritorijoje gyvenantis vaikas į ikimokyklinio ugdymo įstaigą priimamas pagal prašymo registravimo datą;
   2. kitos savivaldybės teritorijoje gyvenantis vaikas (pagal deklaruotą gyvenamąją vietą) priimamas tuo atveju, jei ikimokyklinio ugdymo įstaigoje yra laisvų vietų.
9. Vaiko priėmimas ugdytis įforminamas dvišale (vieno iš tėvų ir ikimokyklinio ugdymo įstaigos) mokymo sutartimi konkrečios ugdymo programos laikotarpiui.
10. Sutartyje nurodoma: sutarties šalys, mokymosi programa, šalių įsipareigojimai, sutarties terminas, keitimo, nutraukimo pagrindai ir padariniai.
11. Abu sutarties egzempliorius pasirašo ikimokyklinio ugdymo įstaigos direktorius ir prašymo pateikėjas. Tėvams pasirašius mokymo sutartį, vienas sutarties egzempliorius įteikiamas prašymą pateikusiam asmeniui, kitas lieka ikimokyklinio ugdymo įstaigoje.
12. Mokymo sutartys registruojamos Mokymo sutarčių registracijos žurnale.
13. Sudarius sutartį, vaikui formuojama asmens byla, kurioje saugomas prašymas dėl vaiko priėmimo ir kiti su jo ugdymu susiję dokumentai ar jų kopijos. Priešmokyklinio amžiaus vaikas įrašomas į Mokinių abėcėlinį žurnalą. Vaikui išvykus iš ikimokyklinio ugdymo įstaigos, jo asmens byla lieka įstaigoje. Gavus ikimokyklinio ugdymo įstaigos, kurioje vaikas tęsia ugdymąsi, prašymą, ikimokyklinio ugdymo įstaigai išsiunčiamos prašomų dokumentų kopijos.
14. Vaikas, kuriam tais kalendoriniais metais sueina 7 metai ir kuriam reikalinga nuolatinė kvalifikuota specialistų pagalba bei sveikatą tausojantis dienos režimas, į priešmokyklinio ugdymo grupę priimamas Lietuvos Respublikosšvietimo ir mokslo ministro nustatyta tvarka.
15. vaikų paskirstymas į grupes įforminamas direktoriaus įsakymu.

**III. GRUPIŲ KOMPLEKTAVIMAS**

1. Ikimokyklinio ir priešmokyklinio ugdymo grupės komplektuojamos vadovaujantis Neringos savivaldybės tarybos sprendimu nustatytu ikimokyklinių ugdymo įstaigų grupių skaičiumi, atsižvelgiant į ugdomųjų vaikų skaičių įstaigoje.
2. Grupių skaičius įforminamas įstaigos direktoriaus įsakymu.
3. vaikų priėmimas į laisvas vietas grupėse vykdomas visus metus.
4. Ikimokyklinio (lopšelio, darželio) ir priešmokyklinio ugdymo bendrosios grupės formuojamos iš to paties arba skirtingo amžiaus vaikų pagal higienos normose nustatytus reikalavimus:

24.1. 1–1,5 (2) metų amžiaus vaikų lopšelio grupėse –ne daugiau kaip 10 vaikų;

24.2. 1,5 (2)–3 metų amžiaus vaikų lopšelio grupėse –ne daugiau kaip 15 vaikų;

24.3. 3–7 metų amžiaus vaikų darželio bei priešmokyklinio ugdymo grupėse – ne daugiau kaip 20 vaikų.

**IV. BAIGIAMOSIOS NUOSTATOS**

1. Už Aprašo įgyvendinimą atsakingi ikimokyklinio ugdymo įstaigų direktoriai. Jeigu vaikas nelanko įstaigos daugiau kaip 40 lankytinų dienų iš eilės be pateisinamos priežasties, ikimokyklinio ugdymo įstaiga turi teisę vienašališkai nutraukti mokymo sutartį teisės aktų nustatyta tvarka.
2. Vaikų priėmimo į Neringos savivaldybės ikimokyklinio ugdymo įstaigų ikimokyklinio ir priešmokyklinio ugdymo grupes tvarkos aprašas skelbiamas ikimokyklinio ugdymo įstaigų interneto svetainėse.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_